Uredba Komisije (ES) št. 2343/2003

z dne 23. decembra 2003

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in skupni carinski tarifi [1], kakor je bila nazadnje spremenjena z Uredbo Komisije (ES) št. 1949/2003 [2] in zlasti člena 9(1)(a) Uredbe,

ob upoštevanju naslednjega:

(1) Za zagotovitev enotne uporabe kombinirane nomenklature, ki je v Prilogi k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Z Uredbo (EGS) št. 2658/87 so bila določena splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali deloma temelji na njej ali ki jo še naprej razčlenjuje in ki je uvedena s posebnimi predpisi Skupnosti z namenom uporabe tarife in drugih ukrepov v zvezi z blagovno menjavo.

(3) V skladu s temi splošnimi pravili se blago, poimenovano v stolpcu 1 preglednice v Prilogi, uvrsti pod tarifno oznako KN iz stolpca 2 iz razlogov, navedenih v stolpcu 3.

(4) Primerno je določiti, da se imetnik, na podlagi člena 12(6) Uredbe Sveta (EGS) št. 2913/92 z dne 12. oktobra 1992 o uvedbi Carinskega zakonika Skupnosti [3], kakor je bila nazadnje spremenjena z Uredbo (ES) št. 2700/2000 Evropskega parlamenta in Sveta [4] v obdobju treh mesecev še naprej lahko sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirani nomenklaturi in ki niso v skladu s to uredbo.

(5) Ukrepi, predvideni s to uredbo, so v skladu z mnenjem Odbora za Carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice v prilogi, se uvrsti v kombinirani nomenklaturi pod tarifno oznako KN iz stolpca 2.

Člen 2

Na zavezujoče tarifne informacije, ki jih izdajo carinski organi držav članic in niso v skladu s to uredbo, se je, na podlagi člena 12(6) Uredbe (EGS) št. 2913/92, mogoče sklicevati v obdobju nadaljnjih treh mesecev.

Člen 3

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 2003

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 287, 5.11.2003, str. 15.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje | Uvrstitev v oznako KN | Razlogi |

(1) | (2) | (3) |

Obutev za otroke za prosti čas, ki pokriva gleženj, s podplati iz gume in z zgornjim delom iz plastične mase, ki je na zunanji strani pokrita s tekstilnimi vlakni, ki niso daljši od 5 mm (tekstilni kosmiči) in so nanjo prilepljeni ter na notranji strani kombinirani s tanko plastjo tkanine. Podloga je iz tekstila. (Glej sliko št. 628) | 64041990 | Uvrstitev se določi na podlagi splošnih pravil 1 in 6 za razlago kombinirane nomenklature, opombe 4(a) k poglavju 64 in besedila oznak KN 6404, 640419 in 64041990. Glede "materiala za zgornji del" za namene poglavja 64 izraz "tekstilni material" pomeni vlakna, prejo, tkanine itd. iz poglavij 50 do 60. Glej tudi pojasnjevalno opombo k poglavju 64, splošno, (F), Harmoniziranega sistema. Tekstilni kosmiči iz tarifne številke 5601 so sestavni material zgornjega dela v smislu opombe 4(a) k poglavju 64, ker je to samo zunanja površina zgornjega dela. |

+++++ TIFF +++++

--------------------------------------------------